Unser fruntlich gruͦs vor, lieben getrûwen. Die arme dirn Wasserstorchen, des pfiffers
tochter, hatt uns fûrbracht, das ir si ein mile wegs von uwer statt habent heissen
sweren. Wand ir nu das ze mal ubel kom, denn ir gand, das si noch in uwer statt
von ir schulden wegen hinder ir hab, fuercht si schaden empfachen, wolt ouch
gern das loͤsen, erber lût bezaln und ouch zichen, ob ir jeman utz solte und hab
ir ouch fûrgesetzett, das si licht gern etzwas mertzelÿe triben woͤlt, hie von si uwer
stat notdurftig waer. Woͤlt doch kein husheblich wonūg nit me bi uech an uwern
willen han. Hatt also an uns begert, ir von uch gnad ze erwerben. Also begerent
wir an ûch und ist ouch unser meinūg, daz ir der armen dirnen ein halb jar in uwer
stat also ze wandlen gonnent und si versuͤchint. Ist denn sach, das si sich guͦtlichen haltet,
so geschaech ir ouch dar nach. Ist des nit so, tueye man ir aber, das ir zuͤ hoͤr und uͤblen
clicher denn nu. Da woͤlt har inn tuͦn, als unser begeͣren statt, um̄ das si sich solichs
ires schaden an ir gwand und schulden nit ze erclagen hab, denn uns das guͦt bedun-
kett sin. Und lassent uns har uff uwer verschriben antwûrt wussen, denn ouch
si des begert, umb das si sich dar nach gerichten koͤnn. Datum ip̄sa die sancte Marie
Magdalenen anno domini item XLII°.
Schulth̄eiss und ratt
zuͦ Bern